标题：张仲坚
绰号
张仲坚即“虬髯客”。
释义
传奇小说中的人物名。 隋末人，姓张行三，赤髯如虬，故号“虬髯客”。
出处：
时天下方乱，欲起事中原。于旅邸遇李靖、红拂，与红拂认为兄妹，因李靖得见李世民（唐太宗），以为“真天子”，乃遁去。悉以其家所有赠靖，以佐真主。临行云：“此后十年，当东南数千里外有异事，是吾得事之秋也。” 贞观十年，南蛮入奏：“有海船千艘，甲兵十万，入扶馀国 ，杀其主自立。” 靖知虬髯客成事，归告红拂，沥酒贺之。
见前蜀·杜光庭《虬髯客传》。
相关文献：
清·和邦额 《夜谭随录·维扬生》：“昔虬髯客志在天下，一旦见文皇 ，自惭不逮，甘心逊避。”
沈从文《王谢子弟》：“我还把湘云和你、我三人，比作风尘三侠！湘云和七爷都还相称，就只我这 虬髯客不大好作。”亦省称“ 虬髯”。 
清·赵翼 《读史》诗之四：“得地可自王，身为虬髯先。” 
陈世宜 《寒夜与楚伧秋心共饮》诗：“ 虬髯不作扶馀王，羊头早薄骑都尉。”
传说
风尘三侠之一，据说他原是扬州首富张季龄之子，出生时其父嫌丑欲杀之。获救从师于昆仑奴，成后欲起兵图天下，见李靖后自愧不如，见李世民后认定天下将归李世民，有意于红拂，得知红拂嫁于李靖后，3人结为兄妹，虬髯客将家产赠于李靖夫妇后独自离开。
后为南蛮扶馀国主，说唐全传中薛仁贵征东有提及，扶馀国应位于朝鲜半岛。有书提及为岛国国主，也有可能是朝鲜半岛附近岛国，相传为72岛国主。
相关文章
杜光庭《虬髯客传》原文隋炀帝之幸江都也，命司空杨素守西京。素骄贵，又以时乱，天下之权重望崇者，莫我若也，奢贵自奉，礼异人臣。每公卿入言，宾客上谒，未尝不踞床而见，令美人捧出，侍婢罗列，颇僭于上，末年愈甚，无复知所负荷、有扶危持颠之心。
一日，卫公李靖以布衣上谒，献奇策。素亦踞见。公前揖曰：“天下方乱，英雄竞起。公为帝室重臣，须以收罗豪杰为心，不宜踞见宾客。”素敛容而起，谢公，与语，大悦，收其策而退。当公之骋辩也，一妓有殊色，执红拂，立于前，独目公。公既去，而执拂者临轩，指吏曰：“问去者处士第几？住何处？”公具以答。妓诵而去。
公归逆旅。其夜五更初，忽闻叩门而声低者，公起问焉。乃紫衣戴帽人，杖揭一囊。公问谁？曰：“妾，杨家之红拂妓也。”公遽延入。脱衣去帽，乃十八九佳丽人也。素面华衣而拜。公惊答拜。曰：“妾侍杨司空久，阅天下之人多矣，无如公者。丝萝非独生，愿托乔木，故来奔耳。”公曰：“杨司空权重京师，如何？”曰：“彼尸居余气，不足畏也。诸妓知其无成，去者众矣。彼亦不甚逐也。计之详矣。幸无疑焉。”问其姓，曰：“张。”问其伯仲之次。曰：“最长。”观其肌肤仪状、言词、气性，真天人也。公不自意获之，愈喜愈惧，瞬息万虑不安，而窥户者无停履。数日，亦闻追讨之声，意亦非峻。乃雄服乘马，排闼而去。将归太原。
行次灵石旅舍，既设床，炉中烹肉且熟。张氏以发长委地，立梳床前。公方刷马，忽有一人，中形，赤髯如虬，乘蹇驴而来。投革囊于炉前，取枕欹卧，看张梳头。公怒甚，未决，犹亲刷马。张熟视其面，一手握发，一手映身摇示公，令勿怒。急急梳头毕。裣衽问其姓。卧客答曰：“姓张。”对曰：“妾亦姓张。合是妹。”遽拜之。问第几。曰：“第三。”问妹第几。曰：“最长。”遂喜曰：“今夕幸逢一妹。”张氏遥呼：“李郎且来见三兄！”公骤礼之。
遂环坐。曰：“煮者何肉？”曰：“羊肉，计已熟矣。”客曰：“饥。”公出市胡饼。客抽腰间匕首，切肉共食。食竟，余肉乱切送驴前食之，甚速。
客曰：“观李郎之行，贫士也。何以致斯异人？”曰：“靖虽贫，亦有心者焉。他人见问，故不言，兄之问，则不隐耳。”具言其由。曰：“然则将何之？”曰：“将避地太原。”曰：“然。吾故非君所致也。”曰：“有酒乎？”曰：“主人西，则酒肆也。”公取酒一斗。既巡，客曰：“吾有少下酒物，李郎能同之乎？”
曰：“不敢。”于是开革囊，取一人头并心肝。却头囊中，以匕首切心肝，共食之。曰：“此人天下负心者，衔之十年，今始获之。吾憾释矣。”
又曰：“观李郎仪形器宇，真丈夫也。亦闻太原有异人乎？”曰：“尝识一人，愚谓之真人也。其余，将帅而已。”曰：“何姓？”曰：“靖之同姓。”曰：“年几？”曰：“仅二十。”曰：“今何为？”曰：“州将之子。曰：“似矣。亦须见之。李郎能致吾一见乎？”曰：“靖之友刘文静者，与之狎。因文静见之可也。然兄何为？”曰：“望气者言太原有奇气，使吾访之。李郎明发，何日到太原？”靖计之日。曰：“期达之明日，日方曙，候我于汾阳桥。”言讫，乘驴而去，其行若飞，回顾已失。公与张氏且惊且喜，久之，曰：“烈士不欺人。固无畏。”促鞭而行。
及期，入太原。果复相见。大喜，偕诣刘氏。诈谓文静曰：“有善相者思见郎君，请迎之。”文静素奇其人，一旦闻有客善相，遽致使迎之。使回而至，不衫不履，褐裘而来，神气扬扬，貌与常异。虬髯默然居末坐，见之心死，饮数杯，招靖曰：“真天子也！”公以告刘，刘益喜，自负。既出，而虬髯曰：“吾得十八九矣。然须道兄见之。李郎宜与一妹复入京。某日午时，访我于马行东酒楼，楼下有此驴及瘦驴，即我与道兄俱在其上矣。到即登焉。”又别而去，公与张氏复应之。
及期访焉，宛见二乘。揽衣登楼，虬髯与一道士方对饮，见公惊喜，召坐围饮，十数巡，曰：“楼下柜中，有钱十万。择一深隐处安一妹。某日复会于汾阳桥。”如期至，即道士与虬髯已到矣。俱谒文静。时方弈棋，揖而话心焉。文静飞书迎文皇看棋。道士对弈，虬髯与公傍待焉。俄而文皇到来，精采惊人，长揖而坐。神气清朗，满坐风生，顾盼炜如也。道士一见惨然，下棋子曰：“此局全输矣！于此失却局哉！救无路矣！复奚言！”罢弈而请去。既出，谓虬髯曰：“此世界非公世界。他方可也。勉之，勿以为念。”因共入京。虬髯曰：“计李郎之程，某日方到。到之明日，可与一妹同诣某坊曲小宅相访。李郎相从一妹，悬然如磬。欲令新妇祗谒，兼议从容，无前却也。”言毕，吁嘘而去。
公策马而归。即到京，遂与张氏同往。至一小板门，扣之，有应者，拜曰：“三郎令候李郎、一娘子久矣。”延入重门，门愈壮丽。婢四十人，罗列廷前。奴二十人，引公入东厅。厅之陈设，穷极珍异，巾箱、妆奁、冠镜、首饰之盛，非人间之物。巾栉妆饰毕，请更衣，衣又珍异。既毕，传云：“三郎来！”乃虬髯纱帽裼裘而来，亦有龙虎之状，欢然相见。催其妻出拜，盖亦天人耳。遂延中堂，陈设盘筵之盛，虽王公家不侔也。四人对馔讫，陈女乐二十人，列奏于前，若从天降，非人间之曲。
食毕，行酒。家人自堂东舁出二十床，各以锦绣帕覆之。既陈，尽去其帕，乃文簿钥匙耳。虬髯曰：“此尽宝货泉贝之数。吾之所有，悉以充赠。何者？欲以此世界求事，当或龙战三二十载，建少功业。今既有主，住亦何为？太原李氏，真英主也。三五年内，即当太平。李郎以奇特之才，辅清平之主，竭心尽善，必极人臣。一妹以天人之姿，蕴不世之艺，从夫之贵，以盛轩裳。非一妹不能识李郎，非李郎不能荣一妹。起陆之渐，际会如期，虎啸风生，龙腾云萃，固非偶然也。持余之赠，以佐真主，赞功业也，勉之哉！此后十年，当东南数千里外有异事，是吾得事之秋也。一妹与李郎可沥酒东南相贺。”因命家童列拜，曰：“李郎一妹，是汝主也！”言讫，与其妻从一奴，乘马而去。数步，遂不复见。
公据其宅，乃为豪家，得以助文皇缔构之资，遂匡天下。贞观十年，公以左仆射平章事。适东南蛮入奏曰：“有海船千艘，甲兵十万，入扶余国，杀其主自立。国已定矣。”公心知虬髯得事也。归告张氏，具衣拜贺，沥酒东南祝拜之。
乃知真人之兴也，非英雄所冀。况非英雄者乎？人臣之谬思乱者，乃螳臂之拒走轮耳。我皇家垂福万叶，岂虚然哉。或曰：“卫公之兵法，半乃虬髯所传耳。”内容讲评这篇传奇中的三个主要人物，红拂女、李靖和虬髯客，后世称为“风尘三侠”。因为这三个个性鲜明的人物，都有侠义之气。红拂女的机智俏丽，李靖的沉着英俊，虬髯客的豪迈卓异，相映成趣，让后人印象很深。此外又如对李世民的描写，虽着墨不多，但气象不凡的翩翩少年形象，跃然纸上。可见这篇文章在塑造人物形象上取得很大的成功。情节的开展，简练明快。它叙述的是唐代开国的事，但所表达的主题思想却在说明“真命天子”是应该应天命而降生的，即使是有“龙虎之状”的虬髯客，也只能望而却步，不敢逆天命而行事，“人辰之谬思乱者，乃螳臂之拒走轮耳”。目的在于警告那些企图篡夺王位的人，不要动摇李唐王室的正统地位。况且传奇的写作技巧已经成熟，因此这篇短篇小说的完成，可能已在唐末。
相关艺术形象
简介  
张烈  张烈[1]著名角色扮演电脑游戏《轩辕剑3外传天之痕》的角色之一，原型即取材于“虬髯客”张仲坚。
北方突厥族出身，魁梧强壮、雄才大略、气度非凡。父亲是突厥部落族长，母亲张氏则是父亲掳来之汉人姑娘。後来父亲被汉人出卖而死，母亲带他避居河西，他长大後，顺利找到仇人并且手刃，并北返大漠，重振自己父亲部族。
张烈见南方的皇帝杨广不恤民生，有心逐鹿神州，于是南下结交中原豪杰，并与李靖拜为结义兄弟。
但因妻子拓跋月儿的部落此时发生灾变，于是再北返大漠，协助拓跋族渡过难关。在一番苦心之下，终于找到一块山明水秀的地方供族人暂时定居。怎知由于拓跋玉儿的任性，使得族人定居之所险被隋军发现，所以他必须坐镇营区，无法长期与主角一同旅行。